Basket Zaragoza 2002

:*Para o equipo que xogou na Liga ACB até 1996, véxase CB Zaragoza.*
O **Basket Zaragoza 2002 S.A.D.**, coñecido por motivos de patrocinio como **Casademont Zaragoza** é un club de baloncesto profesional español con sede na cidade de Zaragoza, Aragón. Fundado no ano 2002, xurdiu coa idea de recuperar o baloncesto de elite en Zaragoza após as dificultades que atravesaba o Club Baloncesto Zaragoza. Actualmente o club participa na Liga ACB, máxima categoría do baloncesto español. O pavillón onde xogan os seus encontros como local é o Príncipe Felipe, inaugurado o 17 de abril de 1990 e con capacidade para 10&nbsp;744 espectadores.

## Historia 
Debido ás dificultades económicas que afastaron ao Club Baloncesto Zaragoza da elite en 1996, en 2002 un grupo de empresarios funda o Basket Zaragoza 2002 co propósito de devolver á capital aragonesa ao baloncesto de elite masculino. Co apoio financeiro da Caja de Ahorros de la Inmaculada (CAI, do castelán: *Caixa de Aforros da Inmaculada*), o club comprou a praza do Sondeos do Norte coruñés, equipo que militaba na LEB. Porén, as primeiras andainas non resultaron nada sinxelas. De feito, o equipo houbo de pelexar até o final por non perder a categoría. Após seis temporadas en LEB, o equipo conseguiría o ascenso á Liga ACB o 9 de maio de 2008 tras ao derrotar a L'Hospitalet por 27 puntos (91−64). A primeira temporada do equipo zaragozano na elite iniciouse coa Supercopa, a cal que disputaba o cadro aragonés en calidade de anfitrión. Xa en liga, o equipo acaba en último lugar e descende tan só un ano despois á LEB Ouro.

O descenso supuxo unha renovación na dirección técnica con Willy Villar ao mando e sendo o José Luís Abós o técnico elixido para devolver o equipo á categoría perdida a tempada anterior. Na primeira temporada co novo adestrador o equipo regresa á ACB. Tras asentarse durante os seguintes anos na máxima categoría, en abril de 2013 o equipo clasifícase por vez primeira aos playoffs, conseguindo chegar ás semifinais após venceren ao Valencia Basket en cuartos de final (1−2). En seminais foron eliminados polo Real Madrid por 3−0. Desde aquela, o equipo non conseguiu volver disputar as semifinais da competición. A nivel europeo, o club tan participado na EuroCup, na Basketball Champions League e na FIBA Europe Cup.

## Patrocinios 
Por motivo de patrocinio, o club tivo diversos nomes ao longo da súa historia:
* **CAI Zaragoza** (2002−2016)
* **Tecnyconta Zaragoza** (2016–2019) 
* **Casademont Zaragoza** (2019–presente)

## Xogadores 
### Cadro actual 
### Destacados 
* Pablo Aguilar
* Alberto Angulo
* José Ángel Antelo
* Carlos Cabezas
* Pep Cargol
* Quino Colom
* Alberto Corbacho
* Albert Fontet
* José Luis Galilea
* Pedro Llompart
* Andrés Miso
* Fran Murcia
* Fran Vázquez
* Paolo Quinteros
* Lucas Victoriano
* Sam Van Rossom
* Damjan Rudež
* Michael Roll
* Andre Turner
* Jón Stefánsson
* Henk Norel
* Rubén Garcés
* Robert Archibald
* Giorgi Shermadini

## Adestradores 
A seguinte é unha lista dos adestradores do Basket Zaragoza desde a súa fundación.

*  	José Luis Oliete (2002−2003)
*  Ranko Žeravica (2003)
*  Alfred Julbe (2003−2004)
*  Óscar Quintana (2004−2005)
*  Alfred Julbe (2005−2006)
*  Chus Mateo (2006−2007)
*  Curro Segura (2007−2009)
*  Alberto Angulo (2009)
*  José Luis Abós (2009−2014)
*  Joaquín Ruiz Lorente (2014−2015)
*  Andreu Casadevall (2015−2017)
*  Luis Guil (2017)
*  Jota Cuspinera (2017−2018)
*  Pep Cargol (2018)
*  Porfirio Fisac (2018−2020)
*  Diego Ocampo (2020)
*  Sergio Hernández (2020−2021)
*  Luis Casimiro (2021)
*  Jaume Ponsarnau (2021−presente)

## Palmarés 
**LEB Oro**
* **Campións** (2): 2008, 2010
**Copa Príncipe**
* **Campións** (1): 2004

## Historial 
## Notas 
## Véxase tamén 
### Ligazóns externas 
* Páxina web oficial do Basket Zaragoza
* Perfil do Basket Zaragoza en acb.com